CELEX: 32013R0795
Language: lv
Date: 2013-08-21 00:00:00
Title: Komisijas Īstenošanas regula (ES) Nr. 795/2013 ( 2013. gada 21. augusts ) par atļauju izmantot holīna hlorīdu kā lopbarības piedevu visu sugu dzīvniekiem  Dokuments attiecas uz EEZ

22.8.2013   
            
            
               LV
            
            
               Eiropas Savienības Oficiālais Vēstnesis
            
            
               L 224/1
            
         KOMISIJAS ĪSTENOŠANAS REGULA (ES) Nr. 795/2013
   (2013. gada 21. augusts)
   par atļauju izmantot holīna hlorīdu kā lopbarības piedevu visu sugu dzīvniekiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka piedevu lietošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība. Minētās regulas 10. pantā paredzēts, ka no jauna jānovērtē piedevas, kuru lietošana atļauta atbilstīgi Padomes Direktīvai 70/524/EEK (2).
            
         
               (2)
            
            
               Saskaņā ar Direktīvu 70/524/EEK grupā “vitamīni, provitamīni un noteiktas ķīmiskas vielas ar tiem līdzīgu iedarbību” holīna hlorīdu bez termiņa ierobežojuma atļāva lietot kā barības piedevu visu sugu dzīvniekiem. Pēc tam saskaņā ar Regulas (EK) Nr. 1831/2003 10. panta 1. punktu šo līdzekli kā esošu lopbarības līdzekli iekļāva Eiropas Savienības Lopbarības piedevu reģistrā.
            
         
               (3)
            
            
               Saskaņā ar Regulas (EK) Nr. 1831/2003 10. panta 2. punktu, ko lasa kopā ar minētās regulas 7. pantu, tika iesniegts pieteikums atkārtoti novērtēt holīna hlorīdu kā barības piedevu visu sugu dzīvniekiem, pieprasot to klasificēt piedevu kategorijā “uzturfizioloģiskās piedevas”. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
            
         
               (4)
            
            
               Eiropas Pārtikas nekaitīguma iestāde (“Iestāde”) 2011. gada 6. septembra atzinumā (3) secināja, ka ieteiktajos lietošanas apstākļos, kuros šo vielu izmanto barībā, holīna hlorīds nelabvēlīgi neietekmē dzīvnieku un patērētāju veselību un nav paredzams, ka tas varētu radīt papildu risku videi. Iestāde arī secināja, ka, ievērojot attiecīgus aizsardzības pasākumus, lietotāju drošībai draudi neradīsies. Iestāde neuzskata, ka būtu nepieciešamas īpašas prasības attiecībā uz uzraudzības veikšanu pēc produkta laišanas tirgū. Iestāde arī pārbaudīja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās lopbarības piedevas analīzes metodi.
            
         
               (5)
            
            
               Holīna hlorīda novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādēļ šo vielu būtu jāļauj lietot atbilstīgi šīs regulas pielikumam.
            
         
               (6)
            
            
               Tā kā drošības apsvērumu dēļ nav nepieciešams nekavējoties piemērot izmaiņas atļaujas nosacījumos, ir lietderīgi noteikt pārejas periodu, kurā izlietot esošos minēto preparātu saturošu piedevu, premiksu un barības maisījumu krājumus, kā atļauts Direktīvā 70/524/EEK.
            
         
               (7)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā minēto preparātu, kas iekļauts barības piedevu kategorijā “uzturfizioloģiskās piedevas” un funkcionālajā grupā “vitamīni, provitamīni un noteiktas ķīmiskas vielas ar tiem līdzīgu iedarbību”, ir atļauts lietot kā dzīvnieku barības piedevu, ievērojot attiecīgajā pielikumā izklāstītos nosacījumus.
   2. pants
   Pielikumā minēto preparātu un šo preparātu saturošo barību, kas ražoti un marķēti pirms 2014. gada 11. marta, saskaņā ar noteikumiem, kas bija piemērojami pirms 2013. gada 11. septembra, arī turpmāk drīkst laist tirgū un lietot, līdz beidzas esošie krājumi.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 21. augustā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 268, 18.10.2003., 29. lpp.
   
      (2)  OV L 270, 14.12.1970., 1. lpp.
   
      (3)  EFSA Journal, 2011. gads; 9(9):2353.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
            
                  mg/kg kompleksās lopbarības ar mitruma saturu 12 %
               
            
                  
                     Uzturfizioloģisko piedevu kategorija. Funkcionālā grupa: vitamīni, provitamīni un noteiktas ķīmiskas vielas ar tiem līdzīgu iedarbību
                  
               
            
                  3a890
               
               
                  —
               
               
                  Holīna hlorīds
               
               
                  
                               
                           
                           
                              
                                 Piedevas sastāvs
                              
                              Holīna hlorīda preparāts cietā un šķidrā veidā
                           
                        
                               
                           
                           
                              
                                 Aktīvās vielas raksturojums
                              
                              Nosaukums: holīna hlorīds
                              Ķīmiskā formula: C5H14ClNO
                              
                                 CAS Nr. 67-48-1
                              Iegūts ķīmiskā sintēzē
                              Tīrības kritērijs: min. 99 % bezūdens vielā
                           
                        
                               
                           
                           
                              
                                 Analīzes metode
                                  (1)
                              
                              Kopējā holīna hlorīda satura noteikšanai barības piedevā, premiksos, dzīvnieku barībā un ūdenī: jonu hromatogrāfija ar vadītspējas detektoru (IC-CD)
                           
                        
               
                  Visas dzīvnieku sugas
               
               
                  —
               
               
                  —
               
               
                  —
               
               
                  
                              1.
                           
                           
                              Ja preparāts satur tehnoloģisko piedevu vai barības sastāvdaļas, kurām ir noteikts maksimālais saturs vai kurām tiek piemēroti citi ierobežojumi, barības piedevas ražotājs nodrošina šo informāciju patērētājiem.
                           
                        
                              2.
                           
                           
                              Piedevu un premiksa lietošanas noteikumos norāda glabāšanas un stabilitātes nosacījumus.
                           
                        
                              3.
                           
                           
                              Holīna hlorīdu drīkst uzņemt ar dzeramo ūdeni.
                           
                        
                              4.
                           
                           
                              Mājputniem un cūkām paredzētas barības, kas satur holīna hlorīdu, marķējuma lietošanas pamācībā jānorāda: “Būtu jāizvairās no lietošanas vienlaikus ar ūdeni, kuram pievienots holīna hlorīds.”
                           
                        
                              5.
                           
                           
                              Ieteicams nepārsniegt piedevas koncentrāciju 1 000 mg holīna hlorīda/kg kompleksās barības mājputniem un cūkām.
                           
                        
                              6.
                           
                           
                              Drošībai: rīkojoties ar piedevu, jāizmanto elpceļu, acu un ādas aizsarglīdzekļi.
                           
                        
               
                  2023. gada 11. septembris
               
            
         (1)  Sīkāka informācija par analīzes metodēm atrodama šajā references laboratorijas tīmekļa vietnē: http://irmm.jrc.ec.europa.eu/EURLs/EURL_feed_additives/Pages/index.aspx.